dh-unibe/image-text_koenigsfelden-charters-post-1500 huggingface dataset:
Wir, der schulth̄s und raut ze Waltzhuͦt, tuͦnd kund aller menglich mit dem brieff von der stoͤsz und anspraͧch wegen, ✳ so
gewesen sint ✳ zwùschent ✳ den erwirdigen und geistlichen in got ùnsern gnedigē froͧwē der eͣptissz₎ und dem convent
des gotzhus ze Kùngsfeld, Sant Claren ordens, einr sit und dem bescheiden Bantlin Steͣchellin, ùnserm burger ze
Waltzhuͦt, der anderen sit, von eins mutt ✳ kernen geltz wegen, so der neͣhstgeñt Bantly Steͣchelli ✳ und sin vordern
gehept, harbraͧcht ✳ und lange zit in genomē hand uff und von ✳ der Undern Mùly ✳ am Letten ze Waltzhuͦt, den
im aber nū die vorgeñten ùnser gnedigen froͧwen von Kùngsfeld und ir amptlùt ✳ von ir wegen etwz zites
gespert hand, ✳ und getrùwtn̄, woͧn der grund der mùli und mùlistatt ir recht eigen ✳ sy, ✳ und von vil verssener
und ûberzinsen wegen, so daruff standn̄, wuͤst und aͧseͣtz ✳ ligge, und aber der vorgeschribn̄ mûtt kernengeltz
nachzins sy, Bantly Steͣchelli soͤlte ✳ von sinem mûtt kernengeltz staͧn ✳ und si deshalb an der mûly unbekûmbert laͧssen. dawider aber derselb Bantly Steͣchelli ✳ sins harkomens ouch getrùwet ze geniessen. ✳ alz denn
ir beider clag und antwùrt, mit mer wortten gestandn̄ ist, soͤlicher stoͤsz und ansprach die vorgeñten ùnser
gnedigen froͧwen vō Kûngsfeld mit ir gewaltsami ✳ durch den fromen, wysen Johansz Naͤgellin, iren hofmeistˀ,
und ouch Bantly Steͣchli hin zuͦ uns komen sint, ✳ also wes wir ûns ✳ oder der merteil under ûns nach clag,
red und widerred und ouch nah ir brieffen vˀhoͤrrrung zum rechtem erkennē und ussprechn̄, daz si daby
beliben und dz steͣt halten wellen. ✳ und ist die sach im rechten etwz zites gehanget ✳ untz uff disen hûttigē
tag, datum dis brieffs, den wir inen fùr ùns bescheidn̄ haben, und nach den dingen, ✳ wie die sach vormalz
gelassen ist, sint oͧch beid teil fùr ùns komen und habn̄ ir brieff und kuntschafft, so verr yewedra teil
des zum rechten getrùwet ze geniessen, ✳ noch einmaͧl làssen hoͤrren und darzuͦ ir notdurfft geredt, ✳ alz si
vor offt getaͧn haben, und die sach zum rechten gesetzt. ✳ ✳ und nach clag, ✳ antwùrt, red und widerred ✳
beider teilen ✳ und nach verhoͤrùng aller briefen, uff beiden siten vˀlessen, ist erteilt mit besampnoter ✳ urteil
uff den eid ✳ und dz mer under ûns worden, syd Bantly Steͣchelli vorgeñt und sin vordren den vorgeschribn̄
mùtt kernengeltz lenger denn der stett recht oder des landz recht ist, alz mā spricht ruͤwig untz berlich
und unansprechig ✳ uff der egedaͧchten mûly gehept und harbraͧcht hand, ✳ das er denn der gwer billich
geniessen und by sinem brieff und harkomen belibn̄ soͤll nach ùnsz₎ statt recht, im̄ und oͧch hienach under
des zem urkùnd haben wir, obgeñten schulths̄ und raut, ùnser statt Waltzhuͦt, gemein insigel ✳ nach
rechter urteil gehenkt an disen brieff, dero zwen glich von wort zu wort ✳ gebn̄ sint, uff fritag vor
sant Sebastianꝰ tag, des jares, ✳ do mā zalt von gottes gepûrt thusent vier hundert zwentzig
und in dem sùbenden jare. ✳ ✳
Königsf. 553 / 02
Staatsarchiv
AARGAU
K
S 23
Bantly Stechilis brieff umb j mt knˀ geltz
ab der Nidern Mùli zuͦ Waltzhuͦt
lxiij
Nͦ✳ 50 ✳
427
wisend umb beid mùly zuͦ Waltzhùtt